49. schôdza NR SR - 10.deň - B. popoludní
Dátum: 2026-04-28
Poslanec: Mesterová, Zuzana (PS)
Druh vystúpenia: Vystúpenie v rozprave

Som rada, že tu je niekto aj z koalície. Pani poslanci, a môžete to aj vy, pán Naď, možete to tlmočiť aj svojim ostatným kolegom a kolegyniam. Konečne došlo aj na vôľu občanov, pre ktorú sme v piatok museli skončiť skôr, lebo kancelársky papier je zjavne nové ohrozenie tohto štátu. A teda konečne vám môžem tlmočiť vôľu viac ako 93 000 občanov a občianok Slovenskej republiky, ktorú vy vyslovili v petícii, vo výzve vám, vám poslancom a poslankyniam a pánovi premiérovi. Tak konečne mám tú príležitosť. Mohli sme prísť k tomuto bodu skôr, keby Andrej Danko s triezvym úsudkom viedol toto plénum. Výzva občanov. My, občania a občianky Slovenskej republiky, vyzývame premiéra Roberta Fica, aby sa neschovával za poslancov. Zároveň vyzývame každého jedného poslanca a poslankyňu, aby verejne odmietli podporiť tento zámer obrátiť, obrať státisíce slovenských občanov o možnosť hlasovať v parlamentných voľbách zo zahraničia. Túto výzvu vám doručilo viac ako 93 000 ľudí. Táto výzva je v súlade aj s vaším programovým vyhlásením, lebo vy nič nehovoríte o tom, že chcete meniť podmienky voľby zo zahraničia. Vy hovoríte, že obdobný postup by ste chceli aplikovať a rozšíriť na voľbu prezidenta. A nič o tom nehovoríte ani v tomto pléne, lebo ja som tu bola pomerne, takmer celý čas, čo sa tu o tom hovorí a počúvala som navrhovateľa, počúvala som dôsledne vaše faktické poznámky, vaše vystúpenia v pléne. A teda myslím, že už tie dôvody sú zjavné a že už nie je potrebné čítať ani dôvodovú správu. Dôvodom, a slová Jána Michelka tu, akože, ťažko sa budú dezinterpretovať, keď ich potvrdzujete každým jedným vystúpením. Dôvodom je politický boj, dôvodom je moc, o krôčik zvýhodniť volebný systém alebo voľby nasledujúce pre vás, lebo ste pri moci. Lebo vám vadí, že ľudia zo zahraničia v tejto chvíli alebo v predchádzajúcich voľbách prevažne volili opozíciu. A neštítite sa to tu ani priamo hovoriť, veď pán Naď tu stál a vymenoval tu zoznam občanov a občianok Slovenskej republiky, ktorí okrem iného sa nemôžu tu na toto miesto postaviť a obhájiť sa, tak to urobím ja. Lebo sú to bežní ľudia, ktorí nemajú prístup do Národnej rady, ktorí si nemôžu len tak zvolať tlačovú besedu na pôde Úradu vlády, ktorí nemôžu len tak prezentovať svoje hodnotiace úsudky a predkladať návrhy zákonov a spoliehajú sa na nás, na nás, zástupcov volených priamo a dúfam, že aj rovne, aj všeobecne, aj slobodne a že to tak aj ostane, kolegovia, že ešte neprikročíte ku krokom, ktoré by tieto štyri piliere zbúrali, lebo potom nám ostane nielen ten jeden, piaty, ktorý neplatí, ale ktorý avizovala pani Matejičková, sila viery. Lebo potom nám už neostane nič iné, len veriť, že nestihnete túto republiku zruinovať. To má ona pravdu. Takže ja sa tu najprv z tohto miesta zastanem všetkých tých ľudí, ktorých tu osočil navrhovateľ tohto návrhu Tibor Gašpar, obžalovaný podpredseda Národnej rady, a my si musíme aj pripomínať, kto to hovorí, takže k nemu sa ešte vrátim, ale najprv k tým ľuďom. Akým právom? Akým právom sa tu postaví zvolený zástupca a začne osočovať bežných občanov a zároveň v druhej vete hovoriť, že si váži voľby, ich všeobecnosť, rovnosť, priamosť ako demokratický princíp. Veď v tej jednej vete klame. Nemôže v jednej vete osočovať ľudí, útočiť na nich, priamo svojimi hodnotiacimi úsudkami hovoriť, že ovplyvňovali voľby. Hovorí to ako fakt. Nehovorí to ako možnosť. Hovorí to ako fakt, že sa podieľali na ovplyvňovaní volieb v roku 23, bez toho, aby sa mali možnosť brániť, a zároveň v tej istej vete vravieť, že tento návrh predkladá, lebo si váži demokraciu. Veď toto je výsmech. Toto, toto je absolútny výsmech občanom. Toto je absolútne pošliapanie slobodného demokratického štátu v priamom prenose na pôde Národnej rady obžalovaným podpredsedom Národnej rady. Takúto situáciu sme tu ešte nikdy nemali a preto je dôležité nevenovať sa len obsahu, ale aj tomu, kto to predkladá a jeho motivácii, prečo to predkladá, lebo koniec koncov sa tu on tomu venoval a povedal, že budeme môcť na… Ja si vyprosím, aby tu nejaký podpredseda Národnej rady takto šikanoval občanov, ktorí sa ani nemôžu brániť. My znesieme, my sa tu môžeme obhájiť, ale títo ľudia nie. Je to absolútne hanebné, neakceptovateľné a už len toto jedno vystúpenie by malo byť v slušnej spoločnosti dôvodom na to, aby sa postavil, odstúpil z pozície podpredsedu Národnej rady, lebo evidentne túto pozíciu nezvláda, zneužíva ju vo svoj prospech a čím bližšie je jeho pojednávanie, tým viac stráca pôdu pod nohami a objektívny pohľad na to, ako sa má v tejto miestnosti vystupovať. A teraz? Ešte mám 2 minúty a ráno budem pokračovať. Poďme aj k tomu pánovi navrhovateľovi a mňa veľmi mrzí, že dnes tu nesedí, že on tu príde len vtedy, keď tu má pozornosť, a potom odkráča na nejakú tlačovku na Úrade vlády alebo neviem kde. Lebo človek ako Tibor Gašpar, ktorý tu 2,5 roka nosí návrhy, z ktorých veľká časť má ambíciu byť protiústavná a koná v týchto veciach Ústavný súd, z ktorých všetky sa venujú nejakému obmedzovaniu práva, ktorý už sa tým netají ani vo svojich prejavoch, lebo včera sme to tu mali možnosť vidieť. To nič nebolo, to nič konštruktívne, bolo to: kto podvádzal, a nie hodnotiaci úsudok, hovorí to ako fakt, a potom takéto zastrašovanie. A vy nehovorte, lebo váš otec to, vaša mama to. Ja poznám tento spis, ja poznám vašu minulosť, ja nahliadam do tohto spisu, tamtého spisu, toto poznám, tamto poznám. To, čo toto je? To, čo toto je? A zvlášť pri návrhu zákona, kde potom hovorí, že on ide chrániť demokratické voľby. Toto je klamstvo. Toto je jedno hnusné, cynické klamstvo od človeka, ktorého celá motivácia stojí a padá na tom, aby sa vyhol spravodlivému trestnému… Čo toto je? A zvlášť pri návrhu zákona, kde potom hovorí, že on ide chrániť demokratické voľby. Toto je klamstvo. Toto je jedno hnusné, cynické klamstvo od človeka, ktorého celá motivácia stojí a padá na tom, aby sa vyhol spravodlivému trestnému konaniu.